**Obec Jasov, Námestie sv. Floriána 259/1, 044 23 Jasov**

**Obec JASOV**

podľa ustanovenia § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona č. 552/2003 Z. z. o výkone práce vo verejnom záujme v znení neskorších predpisov

**vyhlasuje**

**výberové konanie na obsadenie funkcie riaditeľa/ky školy:**

**Základná škola, Školská 3, Jasov**

**Požadované predpoklady na výkon pracovnej činnosti a iné kritériá a požiadavky:**

* predpoklady na výkon pracovnej činnosti v príslušnej kategórii alebo podkategórii pedagogického zamestnanca podľa § 9 a **§** 39 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 138/2019 Z.z.“)
* kvalifikačné predpoklady podľa vyhlášky MŠVVaŠ SR č. 173/2023Z.z. o kvalifikačných predpokladoch pedagogických zamestnancov a odborných zamestnancov
* splnenie podmienky zaradenia do kariérového stupňa samostatný pedagogický zamestnanec
* najmenej 5 rokov výkonu pedagogickej činnosti ku dňu uskutočnenia výberového konania podľa § 3 ods. 5 zákona č. 596/2003 Z. z. o štátnej správe v školstve a školskej samospráve o zmene a doplnení niektorých zákonov v znení neskorších predpisov (ďalej len „zákon č.596/2003 Z.z.“)
* ovládanie štátneho jazyka
* bezúhonnosť
* zdravotná spôsobilosť
* predloženie návrhu koncepcie rozvoja školy

**Zoznam požadovaných dokladov:**

* žiadosť o zaradenie do výberového konania
* overené kópie dokladov o vzdelaní, vrátane štátnicového vysvedčenia
* potvrdenie o dĺžke pedagogickej činnosti pedagogického zamestnanca podľa §3 ods. 5 zákona č. 138/2019 Z.z.
* doklad o zaradení do kariérového stupňa samostatný pedagogický zmestnanec
* profesijný štruktúrovaný životopis s uvedením kontaktných údajov
* osobný dotazník
* písomný návrh koncepcie rozvoja základnej školy (v rozsahu maximálne 5 strán)
* potvrdenie o zdravotnej spôsobilosti na výkon funkcie riaditeľa školy §16 zákona č. 138/2019 Z.z.
* čestné vyhlásenie o splnení predpokladu bezúhonnosti podľa § 15a ods. 7 zákona č. 138/2019 Z. z.
* čestné vyhlásenie uchádzača o spôsobilosti na právne úkony
* čestné vyhlásenie uchádzača, že nebol odvolaný z funkcie riaditeľa podľa § 3 ods. 7 písm. a), c), e) a ods.8 písm. c) zákona č. 596/2003 Z. z.
* súhlas uchádzača so spracovaním a použitím osobných údajov na účely výberového konania

**Doplňujúce informácie pre uchádzačov:**

* Výberovou komisiou je rada školy. Funkčné obdobie riaditeľa školy je päťročné.
* V zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a nariadenia vlády SR č. 296/2022 Z. z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme.
* Predpokladaný nástup do funkcie: **1. 7. 2025**
* Predpoklady na výkon pedagogickej činnosti musí pedagogický zamestnanec spĺňať po celý čas výkonu funkcie riaditeľa.

**Dátum a miesto podania žiadosti o účasť na výberovom konaní:**

Žiadosť o zaradenie do výberového konania spolu s požadovanými dokladmi je potrebné zaslať do **21.5.2025** na adresu:

Obec Jasov

Námestie sv. Floriána 259/1

044 23 Jasov

alebo osobne doručiť do podateľne Obecného úradu Jasov, Námestie sv. Floriána 1.

Pri zaslaní žiadosti o zaradenie do výberového konania poštou je rozhodujúcim dátum podania na odtlačku poštovej pečiatky, prípade osobného doručenia do 21.5.2025 do 16:00 hod.

Obálku označte heslom: „Výberové konanie – riaditeľ Základnej školy, Školská 3, Jasov – neotvárať!“

Termín a miesto výberového konania bude prihláseným uchádzačom, ktorí spĺňajú požadované predpoklady, oznámený najmenej 7 dní pred jeho konaním písomne radou školy. Uchádzači, ktorí nesplnia podmienky, nebudú zaradení do výberového konania a predložené materiály im budú vrátené späť.

**Ďalšie informácie:**

Obec Jasov, Námestie sv. Floriána 259/1, 044 23 Jasov,

e-mail: sekretariat@jasov.sk

V Jasove, dňa **30. 4. 2025**

 Marián Dzurik v.r.

 starosta obce